На основу члана 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

**ПРАВИЛНИК**

**о изменама и допунама Правилника о подстицајима програмима за унапређење конкурентности за инвестиције у физичку имовину пољопривредног газдинства кроз подршку подизања вишегодишњих производних засада воћака, винове лозе и хмеља**

Члан 1.

У Правилнику о подстицајима програмима за унапређење конкурентности за инвестиције у физичку имовину пољопривредног газдинства кроз подршку подизања вишегодишњих производних засада воћака, винове лозе и хмеља („Службени гласник РС”, бр. 37/17 и 44/18 – др. закон), у члану 3. тачка 3) после речи: „у саксијама/врећама” додају се запета и речи: „као и супстрата за класичне засаде боровница на банковима”.

Члан 2.

У наслову изнад члана 5. речи: „и *книп* садница” бришу се.

У члану 5. тачка 2) тачка и запета на крају замењују се тачком.

Тачка 3) брише се.

Члан 3.

У члану 7. став 1. после речи: „са супстратом,” додају се речи: „за класични засад боровнице на банковима,”.

После става 3. додаје се став 4, који гласи:

„Изузетно од става 1. овог члана, накнада прихватљивих трошкова за производне засаде боровнице са постављеним садницама боровница у саксијама/врећама са супстратом, као и за класичне засаде боровница на банковима за које се користи супстрат, обухвата набавку супстрата са сертификатом који се одобравају као накнада дела трошкова за припрему земљишта у одговарајућем процентуалном износу, без урачунатог пореза на додату вредност, у складу са посебним прописом Владе.”

Члан 4.

У члану 8. став 2. брише се.

Члан 5.

У члану 14. у тачки 7) после речи: „са супстратом” додају се запета и речи: „односно класични засади боровница на банковима за које се користи супстрат,”.

Члан 6.

У члану 15. став 3. брише се.

Досадашњи став 4. постаје став 3.

Члан 7.

У члану 18. став 2. после речи: „(у даљем тексту: Управа)” додају се запета и речи: „од 1. маја”.

Члан 8.

У члану 19. став 1. тачка 2) после речи: „са супстратом” додају се запета и речи: „односно за супстрат за класичне засаде боровница на банковима,”.

У тачки 8) после речи: „са супстратом” додају се запета и речи: „односно за супстрат за класичне засаде боровница на банковима”.

Члан 9.

У члану 23. став 2. речи: „3.000.000 динара” замењују се речима: „5.000.000 динара”.

У ставу 3. тачка 1) речи: „2.000.000 динара” замењују се речима: „3.500.000 динара”.

У тачки 2) речи: „700.000 динара” замењују се речима: „1.000.000 динара”.

Тачка 3) мења се и гласи:

„3) за припрему земљишта, односно за набавку супстрата са сертификатом за производне засаде боровница са постављеним садницама боровница у саксијама/врећама, односно за супстрат за класичне засаде боровница на банковима – 400.000 динара.”

Став 6. брише се.

Члан 10.

Прилог – Табела густине садње производног засада са прихватљивим тржишним трошковима по садници и Образац – Захтев за коришћење подстицаја за подизање вишегодишњих производних засада воћака, винове лозе и хмеља који су одштампани уз Правилник о подстицајима програмима за унапређење конкурентности за инвестиције у физичку имовину пољопривредног газдинства кроз подршку подизања вишегодишњих производних засада воћака, винове лозе и хмеља („Службени гласник РС”, бр. 37/17 и 44/18 – др. закон) и чине његов саставни део, замењују се новим Прилогом – Табела густине садње производног засада са прихватљивим тржишним трошковима по садници и Обрасцем – Захтев за коришћење подстицаја за подизање вишегодишњих производних засада воћака, винове лозе и хмеља, који су одштампани уз овај правилник и чини његов саставни део.

Члан 11.

Овај правилник ступа на снагу осмог дана од дана објављивања у „Службеном гласнику Републике Србије”.

Број 110-00-00067/2017-09

У Београду, 8. јануара 2019. године

Министар,

**Бранислав Недимовић,** с.р.

Прилог

ТАБЕЛА ГУСТИНЕ САДЊЕ ПРОИЗВОДНОГ ЗАСАДА СА ПРИХВАТЉИВИМ ТРЖИШНИМ ТРОШКОВИМА ПО САДНИЦИ

|  |  |  |  |  |
| --- | --- | --- | --- | --- |
| Ред.  број | Производни засад воћака, винове лозе и хмеља \*) | Минималан број посађених садница по хектару | Максималан број посађених садница по хектару | Прихватљиви тржишни трошкови по садници\*\*) |
| 1. | јабука на вегетативној подлози | 1.600 | 4.500 | 240 |
| 2. | јабука на генеративној подлози | 400 | 1.000 | 240 |
| 3. | крушка на вегетативној подлози без посредника | 1.250 | 4.500 | 270 |
| 4. | крушка на вегетативној подлози са посредником | 1.250 | 4.500 | 300 |
| 5. | крушка на генеративној подлози | 800 | 1.600 | 270 |
| 6. | дуња | 600 | 1.200 | 300 |
| 7. | мушмула | 600 | 1.200 | 300 |
| 8. | шљива на вегетативној подлози | 1.200 | 2.500 | 300 |
| 9. | шљива на генеративној подлози | 400 | 1.500 | 240 |
| 10. | бресква | 800 | 1.600 | 250 |
| 11. | нектарина | 800 | 1.600 | 250 |
| 12. | кајсија без посредника | 400 | 1.250 | 270 |
| 13. | кајсија са посредником | 400 | 1.250 | 300 |
| 14. | трешња на вегетативној подлози | 800 | 5.000 | 260 |
| 15. | трешња на генеративној подлози | 400 | 1.000 | 300 |
| 16. | вишња на вегетативној подлози | 800 | 2.500 | 200 |
| 17. | облачинска вишња | 800 | 2.500 | 120 |
| 18. | вишња на генеративној подлози | 600 | 1.800 | 300 |
| 19. | ораха на генеративној подлози | 90 | 340 | 1.500 |
| 20. | леска на генеративној подлози | 400 | 1.250 | 500 |
| 21. | изданачка лескана на сопственој подлози | 400 | 1.250 | 200 |
| 22. | бадем | 300 | 500 | 300 |
| 23. | остале дрвенасте врсте воћака | 400 | 4.500 | 200 |
| 24. | јагоде | 40.000 | 65.000 | 35 |
| 25. | малина са двородним сортама | 6.500 | 25.000 | 120 |
| 26. | малина са једнородним сортама | 10.000 | 25.000 | 120 |
| 27. | купина | 2.000 | 4.000 | 120 |
| 28. | рибизла | 1.600 | 5.000 | 180 |
| 29. | огрозд | 1.600 | 3.500 | 180 |
| 30. | боровница, класичан узгој | 2.200 | 4.500 | 500 |
| 31. | брусница | 20.000 | 110.000 | 260 |
| 32. | аронија | 2.000 | 4.200 | 200 |
| 33. | остале јагодасте врсте воћака | 1.600 | 18.000 | 100 |
| 34. | стоне сорте винове лозе | 3.000 | 4.500 | 100 |
| 35. | винске сорте винове лозе | 4.000 | 6.000 | 100 |
| 36. | домаће и одомаћене сорте винове лозе гајене са традиционалним узгојним облицима | 7.000 | 10.000 | 100 |
| 37. | хмељ | 2.000 | 7.000 | 100 |
| 38. | дрен на генеративној подлози | 400 | 650 | 600 |
| 39. | шумска јагода | 30.000 | 50.000 | 40 |
| 40. | садница боровнице у саксијама/врећама са супстратом | 4.100 | 5.600 | 800 |

Напомене:

\*) Сорте или клонови производног засада воћака, винове лозе и хмеља морају да буду уписани у Регистар сорти пољопривредног биља у складу са законом којим се уређује признавање сорти пољопривредног биља, а сорте винове лозе морају бити препоручене, односно одобрене за гајење у датом виногорју где је подигнут производни засад, односно у датом виноградарском региону за интерспецијес хибриде;

\*\*) Накнада прихватљивих трошкова за производни засад воћака, винове лозе и хмеља остварује се на основу броја посађених садница и цене садница из рачуна, а до износа прихватљивих тржишних трошкова по садници утврђених у Табели.







